Z A P I S N I K
2. sjednice Vijeća Mjesnog odbora „Petar Krešimir IV.“, održane u petak, 11. srpnja 2025. godine s početkom u 10:00 sati u prostorijama Mjesnog odbora „Petar Krešimir IV.“, Ulica kneza Branimira 67
Nazočni članovi Vijeća: Robert Lokar, Senada Kulašić i Estella Prukner-Radovčić
Odsutni članovi Vijeća: Marko Klišanić, Tomislav Sladojević Šola
Predsjedava: Robert Lokar, predsjednik Vijeća.

Zapisnik vodi: Prof. emerita dr. sc. Estella Prukner-Radovčić
Predsjednik konstatira da je nazočno 3 od ukupno 5 članova Vijeća, što znači da Vijeće može pravovaljano odlučivati, te otvara 2. sjednicu Vijeća.
Bez rasprave, jednoglasno predsjednik otvara raspravu o zapisniku, Vijeće prihvaća tekst Zapisnika 1. sjednice Vijeća, bez izmjena.
Na prijedlog predsjednika, Vijeće jednoglasno utvrđuje 

DNEVNI RED

1. Zaključak o Prijedlogu prioriteta Plana komunalnih aktivnosti Gradske četvrti Donji grad za 2026., donošenje zaključka
2. Zaključak o postavljanju koševa za otpad na području Mjesnog odbora „Petar Krešimir IV.“, donošenje zaključka
3. Pitanja, prijedlozi i obavijesti
Ad. 1. Zaključak o Prijedlogu prioriteta Plana komunalnih aktivnosti Gradske četvrti Donji grad za 2026., donošenje zaključka
Uvodno obrazloženje iznosi Predsjednik Vijeća 

Vijeće jednoglasno donosi,
ZAKLJUČAK o Prijedlogu prioriteta Plana komunalnih aktivnosti Gradske četvrti Donji grad za 2026. 
(Zaključak se prilaže ovom zapisniku i njegov je sastavni dio.)
Ad. 2. Zaključak o postavljanju koševa za otpad na području Mjesnog odbora „Petar Krešimir IV.“, donošenje zaključka
Uvodno obrazloženje iznosi Predsjednik Vijeća 

Vijeće jednoglasno donosi,
ZAKLJUČAK o postavljanju koševa za otpad na području Mjesnog odbora „Petar Krešimir IV.“
(Zaključak se prilaže ovom zapisniku i njegov je sastavni dio.)
Ad. 3. Pitanja, prijedlozi i obavijesti
EPR je pitala zna se li kada će početi uređenje Branimirove tržnice. Također, interesiralo ju je u kojoj je fazi prijedlog uređenja parkirališnih mjesta ispod drvoreda na cijelom području mjesnog odbora, obzirom da su metalne klamerice na mnogo mjesta krivo postavljene i predstavljaju opasnost za automobile prilikom parkiranja. Uređenjem parkirnih mjesta ispod drvoreda, kao što je to u Tvrtkovoj ulici, dobili bi i veći broj parkirnih mjesta, a što je u ovoj gradskoj četvrti nužnost.

Predsjednik RL nema obavijesti o uređenju Branimirove tržnice te molimo povratne informacije iz grada i gradskih tržnica.

Uređenje parkirnih mjesta zatraženo je prošlom prijedlogu komunalnih aktivnosti ali nije dobivena nikakva povratna informacija.
Budući da se nitko više nije javio za riječ, predsjednik Vijeća konstatira da je dnevni red iscrpljen i zaključuje 2. sjednicu Vijeća Mjesnog odbora „Petar Krešimir IV.“.
Sjednica je završila u 11:00 sati.
KLASA: 024-08/25-003/1239
URBROJ: 21-13-11-4/004-25-2
U Zagrebu, 11. srpnja 2025.
Zapisnik vodila:

Prof. emerita dr. sc. Estella Prukner-Radovčić
Predsjednik

Vijeća Mjesnog odbora 

„Petar Krešimir IV.“

       Robert Lokar
Na temelju članka 38. Pravila Vijeća Mjesnog odbora „Petar Krešimir IV.“, Vijeće Mjesnog odbora „Petar Krešimir IV.“, na 2. sjednici, od 11. srpnja 2025., donosi

Z A K L J U Č A K

o prioritetima za Plan komunalnih aktivnosti Gradske četvrti Donji grad za 2026.
	1.
	Vijeće je raspravljalo o Prijedlogu prioriteta za Plan komunalnih aktivnosti Gradske četvrti Donji grad za 2026.



	2.
	Vijeće je zaključilo da se u Plan komunalnih aktivnosti Gradske četvrti Donji grad za 2026. uvrsti: 

1. Uređenje parka na Trgu Kralja Petra Krešimira IV: 

. Obnova, uređenje i /ili zamjena dotrajalih i vraćanje prethodno uklonjenih klupa u parku; 

Lokacija: Područje parka na Trgu kralja Petra Krešimira IV, K.č. 7017 Trg

Predlaže se: Zamjena letvica na klupama ili potpuna zamjena svih dotrajalih klupa na području cijelog parka u dogovoru sa stručnom službom oko točnog broja klupa i vrste intervencija koje su potrebe. Klupe su u lošem stanju, oštećene su i boja im je dotrajala. Ako je moguće da radionica „Zrinjevca“ izvrši obnovu, a ako ne, Vijeće traži zamjenu klupa. Na nekoliko mjesta su uklonjene klupe tijekom vremena zbog uklanjanja suhih stabala i drugih razloga, pa se moli vraćanje klupa na mjestima gdje nedostaju u dogovoru sa službama. Uz postojeće, potrebno je postaviti i jednu novu klupu na lokaciji novog parka iza tržnice. Važno je za napomenuti da bi zamjena letvica bila poželjna na kompletnoj klupi kako bi dugoročno riješili taj problem.

. Uvođenje nove signalizacije za ograničavanje prometa bicikla i el. romobila na početku pješačkih staza u parku.

Lokacija: Područje parka na Trgu kralja Petra Krešimira IV, K.č. 7017 Trg

Predlaže se: Nakon višekratnih problema i čestih sukoba uočeno je da biciklisti i el. romobili voze velikom brzinom kroz park te dolazi do sudara i konflikata. Kako bi probali riješiti tu situaciju, a da svi budu zadovoljni mi predlažemo postavljanje znakova upozorenja o ograničenom usporenom kretanju gore navedenih na ulascima u park.
2.  Promjena bočnih parkirnih mjesta u kosa parkirna mjesta na početku Kružićeve ulice

Lokacija: Ulaz u Kružićevu ulicu uz Branimirovu tržnicu od skretanja desno do ulaza u tržnicu. K. Č. 7017

Predlaže se: Budući da je prethodnih godina promjenom prometne regulacije Kružićeva iz dvosmjerne ulice pretvorena u jednosmjernu primjećeno je da u početnom dijelu ulice do pješačkog prijelaza uz ulaz u Branimirovu tržnicu dvije prometne trake nisu jednako u upotrebi već da vozači do samog pješačkog prijelaza koriste gotovo isključivo desnu traku. Time se ostavlja prostor da se parkirališna mjesta uz lijevu prometnu traku prošire i da se omogući koso parkiranje čime bi se oslobodio prostor za dodatna parkirna mjesta koja nedostaju u kvartu.
3. Postavljanje zamjenske česme u dječjem parku na Trgu kralja Petra Krešimira IV.
Lokacija: Dječji park na sjeveroistočnom dijelu Trga kralja Petra Krešimira IV. koji se nalazi preko puta zgrade MORH-a (Trg kralja Petra Krešimira IV. broj 1). 

Predlaže se: zamjena dugogodišnje nefunkcionalne česme u dječjem parku na sjeveroistočnom dijelu Trga kralja Petra Krešimira IV. koji se nalazi preko puta zgrade MORH-a (Trg kralja Petra Krešimira IV. broj 1). 
4. Nove biciklističke staze na dvije lokacije

Biciklistička staza 1. 

Lokacija: Od raskršća Branimirove i Držićeve preko ruba parka kralja Petra Krešimira uz Višeslavovu ulicu do Križanićeve po postojećem nogostupu i nakon toga kolnikom Višeslavove do Trga žrtava fašizma. 

Predlaže se: Izrada nove navedene biciklističke staze obzirom da postoji dovoljna širina za pješake ali i bicikliste. Time bi se odvojio promet i usmjerio promet biciklista i električnih skutera.
Biciklistička staza 2.

Lokacija: Od raskršća Branimirove i Držićeve južna strana uz željezničku prugu Branimirovom prema željezničkom kolodvoru.

Predlaže se: Izrada nove biciklističke staze južnom stranom Ulice kneza Branimira prema željezničkom kolodvoru obzirom da je ta strana kolnika gotovo neiskorištena, a mogla bi postati odlična biciklistička staza te bi ujedno bio preusmjeren dio prometa sjevernom stranom gdje često dolazi do gužve i nesporazuma.
Izrada obje staze ne zahtjeva velika ulaganja jer je većina prometnica postojeća i većinom treba horizontalna i vertikalna signalizacija osim semafora na Branimirovoj uz podvožnjak koji dolazi iz Strojarske.


	3.
	Ovaj zaključak dostavlja se Vijeću Gradske četvrti Donji grad na daljnje postupanje.


KLASA: 024-08/25-003/1239
URBROJ: 21-13-11-4/004-25-3
U Zagrebu, 11. srpnja 2025.
Predsjednik

Vijeća Mjesnog odbora 

„Petar Krešimir IV.“

        Robert Lokar
Na temelju članka 38. Pravila Vijeća Mjesnog odbora „Petar Krešimir IV.“, Vijeće Mjesnog odbora „Petar Krešimir IV.“, na 2. sjednici, od 11. srpnja 2025., donosi

Z A K L J U Č A K

o postavljanju koševa za otpad na području Mjesnog odbora „Petar Krešimir IV.“
	1. Vijeće je raspravljalo o postavljanju koševa za otpad na području Mjesnog odbora „Petar Krešimir IV.“


	2. Vijeće je zaključilo da se predloži postavljanje gradskih koševa za sitni otpad s pepeljarom na sljedećim lokacijama:
· 1. ugao Branimirove i ul. Petra i Tome Erdodyja 

· 2. Branimirova ulica između  br. 59. i 57.

· 3. Novi park iza Branimirove tržnice na novoj stazi.

· 4. Ugao ul. Kneza Višeslava (br.14.) i Trga Kralja Petra Krešimira IV (br. 19.)
· 5. ugao Trga Kralja Petra Krešimira IV i zgrade u Hrvojevoj ul. br. 10.


	3. Ovaj zaključak dostavlja se Vijeću Gradske četvrti Donji grad na daljnje postupanje.


KLASA: 024-08/25-003/1239
URBROJ: 21-13-11-4/004-25-4
U Zagrebu, 11. srpnja 2025.
Predsjednik

Vijeća Mjesnog odbora 

„Petar Krešimir IV.“

        Robert Lokar
